SPYDER

SPYDER (Surface-to-Air PYthon & DERby) הוא שמן של שתי מערכות טילי קרקע־אוויר ניידות מתוצרת רפאל - מערכות לחימה מתקדמות: SPYDER ADS-SR לטווח קצר, ו־SPYDER ADS-MR לטווח בינוני.

שתי המערכות מיועדות לשימוש כנגד מגוון מטרות אוויריות כגון מטוסים, מסוקים, כלי טיס בלתי מאוישים, טילי שיוט ופצצות מונחות. הן מסוגלת לשגר טילי פיתון 5 בעלי ביות תת־אדום הדמאתי, ודרבי בעלי ביות מכ"ם אקטיבי. מרכיבי הטילים הללו זהים למרכיבי אותם טילים המשוגרים מן המטוסים.

SPYDER ADS-SR 
מערכת ה־SPYDER ADS-SR מורכבת משלושה סוגי כלי רכב המבוססים על משאית 6X6 מתוצרת חברת Tatra הצ'כית:
 רכב שיגור – משאית שעל גבה מורכב משגר בעל יכולת צידוד המכיל עד ארבעה טילים בתוך זבילים. על המשאית מותקנת גם מערכת אלקטרו-אופטית מסוג TOPLITE לתצפית ביום ובלילה.
 רכב שליטה ובקרה – משאית שעליה מורכב מכ"ם עקיבה מדגם EL/M 2106 ATAR 3D מתוצרת אלתא.
 רכב מנה שנייה – משאית לתובלת וטעינת טילים למשגר המצוידת במנוף אינטגרלי.

סוללת SPYDER ADS-SR טיפוסית מורכבת מרכב שליטה ובקרה ועד שישה רכבי שיגור. התקשורת בין רכב השליטה והבקרה ורכבי השיגור נעשית באופן אלחוטי, מה שמאפשר את פריסתם של רכבי השיגור במרחק רב מרכב השליטה והבקרה.

מאפיינים 
 טווח יירוט מינימלי – פחות מ־1 ק"מ
 טווח יירוט מקסימלי – 15 ק"מ
 גובה יירוט מינימלי – 20 מטר
 גובה יירוט מקסימלי – 9,000 מטר

SPYDER ADS-MR 
מערכת ה־SPYDER ADS-MR מורכבת מארבעה סוגי כלי רכב המבוססים על משאית 6X6 מתוצרת חברת Sisu Auto הפינית:
 רכב שיגור – משאית שעל גבה מורכב משגר אנכי (נזקף לפני השיגור) המכיל עד שישה טילים בתוך זווילים.
 רכב שליטה ובקרה – משאית המשמשת לשליטה ובקרה בסוללה.
 רכב מכ"ם – משאית שעליה מורכב מכ"ם.
 רכב מנה שנייה – משאית לתובלת וטעינת טילים למשגר המצוידת במנוף אינטגרלי.

במערכת ה-SPYDER ADS-MR נוספו לטילים מאיץ.

מאפיינים 
 טווח יירוט מקסימלי – כ־42 ק"מ
 גובה יירוט מקסימלי – 17 ק"מ

מפעילים 
 צ'כיה – בספטמבר 2021, נחתמה עסקה למכירת 4 סוללות עם מספר טילי ספיידר בהיקף לא ידוע בהיקף של 630 מיליון דולר, בעסקה בין משרד הביטחון של ישראל למשרד הביטחון הצ'כי. בכך, הפכה למדינה הראשונה בנאט"ו שקנתה את המערכת הישראלית.

ראו גם
 ברק 8 – מערכת הגנה אווירית רב־משימתית.
 שרביט קסמים – מערכת ליירוט רקטות וטילים לטווח בינוני־ארוך.
 פטריוט – מערכת נשק נגד מטוסים וטילים בליסטיים.
 S-300 – מערכת הגנה אווירית רב-משימתית מתוצרת רוסית.

קישורים חיצוניים 

 SPYDER ADS-SR, באתר רפאל – רשות לפיתוח אמצעי לחימה
 SPYDER ADS-MR, באתר רפאל – רשות לפיתוח אמצעי לחימה
 SPYDER Short Range Air Defense, באתר Defense Update

הערות שוליים

טילי קרקע-אוויר ישראליים
התעשייה האווירית לישראל: טילים
רפאל: טילים
מערכות הגנה אווירית ישראליות